Tunizio: Ridindaĵoj de balota kampanjo kolektitaj en blogo
#000004
Kampanja veturo de ‘Fluo de Amo’, politika partio en Tunizio
#000005
Tuniziaj retumantoj nun kune kolektas la plej amuzajn kaj plej ridindajn momentojn de la balota kampanjo en Tumblr-blogo nomata #TnElecFails.
#000006
La kampanjo por la tuniziaj parlamentaj balotadoj komenciĝis la 4-an de oktobro. Pli ol 5 milionoj da registritaj voĉdonantoj elektos 217 membrojn de la Asembleo de la Deputitoj de la Popolo la 26-an de oktobro.
#000007
Du el la plej fortaj konkurantoj ĉi-jare estas la islamista movado Ennahda, kiu gajnis la balotadon en 2011, kaj Nidaa Tounes, kiu estis fondita en 2012 kaj kies estro estas 86-jaraĝa Beji Caid Essebsi, kiu laboris antaŭe por la aŭtokratoj Habib Bourguiba kaj Zine el-Abidin Ben Ali.
#000008
Sed ekzistas pli ol 1300 balotaj listoj kaj pli ol 13 000 kandidatoj, do oni trovas multajn ridindaĵojn en ĉi-jara kampanjo, inkluzive de la emblemoj, nomoj kaj sloganoj de la balotaj listoj.
#000009
“Mi ŝatas” estas la emblemo de ĉi tiu listo
#000010
Nomo de la listo: “la mizeruloj”, slogano: “espero por la generacioj”
#000011
La sendependa listo ‘Mi deziras ke mia lando estu pura’ estis afiŝita sur muro apud supera mezlernejo, sen la fotoj de la kandidatoj, sed kun la mesaĝo: “niaj fotoj ne gravas, kio gravas estas realigi niajn promesojn al vi”. La listo ne restis longe sen fotoj, kaj oni aldonis ĉi tiun noton kiel respondon: “Ĉiuokaze ni ne bezonas viajn vizaĝojn”.
#000012
Tondilo estas la emblemo de la Tunizia Partio, ĉar ili volas “cirkumcidi la sekurecon [institucion], la juĝistaron kaj la administracion.” Plej verŝajne ili volis diri “purigi” aŭ “senkoruptigi”, sed ili elektis la vorton “cirkumcidi”.
#000013
“Une journée sans rire est une journée perdue” — devise de nos politiciens qui l'appliquent pour le bien du peuple.. #tnelec2014
#000015
“Tago sen ridoj estas perdita tago”, jen la slogano efektivigita de niaj politikistoj por la bono de la popolo.
#000016
Sed samtempe ĉi tiu mokado spegulas la malkontenton de la popolo pri la politika klaso en Tunizio, kiu nun, jam kvar jarojn post la faligo de la reĝimo de Ben Ali, faris nur malmulton por respondi al la urĝaj soci-ekonomiaj aspiroj de tunizianoj.
#000017
Tion spegulis la protesto de grupo da senlaboraj universitataj diplomitoj en Metlaoui, malriĉiĝinta urbo en la provinco Gafsa en la sudokcidenta Tunizio. Ili skribis “por vendo” sur siaj universitataj diplomoj kaj afiŝis ilin sur muro por balotaj listoj.
#000018
Kiel tiu ĉi tunizia insulo kunigis islamanojn kaj judojn
#000020
La hiĝabo ĉe televido en Alĝerio: Fino de ĉio franca
#000021
Juna kuiristo en Bakuo transformis sian apartamenton en restoracion
#000023
Meksika kolektivo kiu piratas librojn por kundividi kulturon alfrontas blokadojn
#000025
Retpoŝto (ne estos publikigata) (deviga)
#000026
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000028
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000029
Speciala danko al niaj multaj subtenantoj
#000030
Bonvolu subteni nian gravan laboron
#000031